**Navodila za zdravnika in farmacevta**

1. **Predpisovanje in izdaja zdravil po 2. novembru 2015**

**1.1       Opis stanja**

Vse lekarne v RS so vključene v sistem eRecept z vsemi delovnimi postajami, kjer lahko prevzamemo zdravilo, izpisano na recept. Zdravniki razen v posebnih primerih uporabljajo eRecept. V primeru vpisa v eRecept zdravniki **ne tiskajo** kopij elektronskih receptov na papirnate obrazce. V splošnem velja, da za recepte ni mogoča drugačna kot elektronska izdaja (razen pri **nujnih** receptih).

Pri obnovljivih e-receptih, predpisanih elektronsko po 2. novembru 2015, lahko pacient  ponovne izdaje prevzame v različnih lekarnah.

**1.2       Navodila – zdravnik**

* Zdravilo predpisujete samo preko sistema eRecept (brez papirnatih obrazcev).
* Za posebne primere (obiski na domu, posebni recepti, osebna raba, nedostopnost sistema eRecept) predpisujete še vedno na papirnatem obrazcu.
* Zdravila, ki se lahko predpišejo za **nujno izdajo**, določa pravilnik o predpisovanju in izdajanju pravil. Zdravnik za te primere poleg vpisa v eRecept nujno predpiše zdravila še na papirnati recept z oznako “**nujno**“[[1]](http://www.ezdrav.si/category/projekti/erecept/navodila-za-zdravnika-in-farmacevta-v-koncni-fazi/%22%20%5Cl%20%22_ftn1). Na papirnati recept je potrebno izpisati še številko e-recepta.
* Vsak predpis torej zdravnik naredi samo po eni poti: ali v sistem eRecept ali na papirnati obrazec. Izjema od tega pravila so recepti za nujno izdajo zdravil, ki se predpišejo elektronsko in na papirnati obrazec.

**1.3       Navodila – farmacevt**

* Za vsakega pacienta farmacevt najprej preveri obstoj predpisov v eReceptu.
* Zdravilo lahko izda na podlagi zapisa v eReceptu ali na podlagi papirnatega obrazca (ki ni vpisan v eRecept).
* V primeru elektronskega predpisa recepta, označenega z oznako “**nujno”, vedno zahtevajte tudi papirnati recept!**
* Izdaja recepta, označenega z oznako “**nujno**“, brez papirnega obrazca **ni možna**.
* **Obnovljivi recepti**, predpisani v sistemu eRecept po **2. novembru 2015**, se lahko izdajo v katerikoli lekarni.

1. **Postopki v primeru nedelovanja eRecepta**

Vzroki, zakaj lekarna ali zdravnik ne more dostopati do eRecepta, so lahko lokalni:

* Ni internetne povezave
* Delovna postaja uporabnika ne deluje
* Zaledna aplikacija ne deluje

Reševanje teh težav je v domeni lokalnega skrbnika sistema oz. ponudnika povezave.

Vzroki, zakaj lekarna ali zdravnik ne more dostopati do eRecepta, so lahko tudi zaradi nedelovanja centralne infrastrukture. Reševanje teh težav je v domeni NIJZ.

Možni scenariji:

1. Zdravnik nima povezave do sistema eRecepta. **Zdravnik predpiše zdravilo na papirnati recept brez vpisa v eRecept. V lekarni imajo dostop do sistema eRecept. Lekarna izda zdravilo in v eRecept zapiše izdajo brez e-predpisa**. Scenarij je identičen scenariju, ko zdravnik ne uporablja sistema eRecept.

1. Zdravnik in lekarna nimata povezave do sistema eRecepta. **Zdravnik predpiše zdravilo na papirnati recept brez vpisa v eRecept. V lekarni nimajo dostopa do sistema eRecept. Lekarna izda zdravilo na podlagi papirnega obrazca in izdajo zabeleži v lokalni sistem**. Ko se povezava z eReceptom v lekarni spet vzpostavi, se izvede asinhrono pošiljanje podatkov o izdajah iz lokalnega sistema v eRecept.

1. Zdravnik ima povezavo do sistema eRecept, lekarna pa ne. **Zdravnik predpiše zdravilo v eRecept. V lekarni nimajo dostopa do sistema eRecept. Lekarna ne more dostopati do podatkov o predpisu in zdravila ne sme izdati. Če gre za nedelovanje lokalnega sistema, se pacienta usmeri v drugo lekarno. Če gre za nedelovanje centralnega sistema eRecept, pa pacienta prosimo, da počaka do ponovnega delovanja sistema. Za recepte označene z oznako “nujno” glej scenarij v nadaljevanju.**

1. Zdravnik ima povezavo do sistema eRecept, lekarna pa v trenutku obiska pacienta ne. **Zdravnik predpiše zdravilo v eReceptu in ga označi z oznako “nujno”. V lekarni nimajo dostopa do sistema eRecept, zato lekarna ne more dostopati do podatkov o predpisu. Lekarna izda zdravila na podlagi papirnatega obrazca z oznako “nujno” (farmacevt prepisuje tudi številke eRecepta – ZP).** Podatki se v tem primeru zapišejo v vrsto za pošiljanje, najkasneje ob koncu izmene (sicer pa takoj, ko začne eRecept iz lekarne ponovno delovati) farmacevt podpiše vse recepte, ti se pošljejo v eRecept.
2. **Dodaten opis scenarija za recepte za nujno izdajo zdravil**

Pri receptih, ki so označeni z oznako “**nujno**“, je potrebno zagotoviti, da je mogoča izdaja zdravila v lekarni ne glede na to, ali farmacevt v tistem trenutku lahko dostopa do eRecepta ali ne, vendar pa je še vedno potrebno preprečiti zlorabo recepta in izdajo v dveh lekarnah. **Zato je potrebno pri predpisu recepta z oznako “nujno” tega tudi stiskati na papirni obrazec in pri izdaji zahtevati papirnati obrazec.**

Opis scenarijev:

Predvideni pozitivni scenarij, ko vse deluje:

1. **Zdravnik predpiše eRecept in stiska papirni obrazec z oznako “nujno”. Farmacevt prebere podatke iz sistema in naredi izdajo. Papirni obrazec zadrži. V eRecept se zabeleži izdaja in elektronski recept je v stanju porabljen.**

 Predvideni negativni scenarij, ko EER v lekarni ne deluje:

1. **Zdravnik predpiše eRecept in stiska papirni obrazec z oznako “nujno”. Pacient gre v lekarno, kjer pa eRecept v tistem trenutku ne deluje. Kljub temu mu lekarna izda zdravilo, farmacevt pa zadrži papirnati obrazec. Poraba se zabeleži v sistem eRecept s časovnim zamikom, ko se povezava z eReceptom ponovno vzpostavi.**

Papirnati obrazec je varovalo, ki poskrbi, da ne more priti do ponovne izdaje v drugi lekarni.

Dokler povezava z eReceptom ne deluje, ostaja elektronski recept v stanju predpisan: lekarna potem, ko ponovno vzpostavi povezavo z eReceptom, pošlje podatke o izdaji v eRecept, s čemer uredi tudi stanje elektronskega zapisa.

Lekarnar mora v teh primerih ročno vnesti  ZP šifro, sistem ga opozori če tega ne stori (opozorilo, če je recept označen kot “nujno”). Najkasneje ob koncu izmene (oz. ko se eRecept vzpostavi) mora farmacevt podpisati vse čakajoče izdaje za pošiljanje v eRecept.

Dodatne opombe:

[[1]](http://www.ezdrav.si/category/projekti/erecept/navodila-za-zdravnika-in-farmacevta-v-koncni-fazi/%22%20%5Cl%20%22_ftnref1) Predpisovanje receptov z oznako “nujno” v elektronski obliki in na papirnati obrazec zagotovi, da bo pacient lahko dvignil nujno potrebno zdravilo tudi v primeru nedelovanja eRecepta v trenutku, ko je prišel ponj v lekarno.